Sydney Camm
Sir Sydney Camm, CBE (Windsor, 5 augustus 1893  - 12 maart 1966) wie in Britsk loftfeartyngenieur. Ta syn meast bekende ûntwerpen hearre de Hawker Hurricane en de Hawker Siddeley Harrier.

Wurkpaad 
Camm kaam foar it earst yn 1912 mei fleanmasines yn kontakt doe't in baan as timmerman by fleantúchfabryk Martinsyde yn  Weybridge, Surrey. Yn 1926 waard er haadyngenieur by fleantúchbouwer Hawker yn Kingston upon Thames en hold dy funksje oant dyn dea ta. Camm waard yn 1953 riddere ta Commander of the British Empire. 
Yn syn lange karriêre makke Camm de ûntjouwing fan de earste mororisearre tastellen oant it supersoanyske strieljagers mei. Hy ûntwurp yn totaal 52 fleantúchtypes. Camm gou by syn meiwurkers as geniaal, mar ek as dreech om mei op te arbeidzjen.

Priveelibben 
Sydney Camm waard berne yn Windsor, Berkshire. Hy wie de âldste fan tolve bern fan timmerman Frederick Camm en Mary Smith. Syn broer Frederick James Camm waard skriwer fan artikelen oer technyk en rjochte it blêd Practical Wireless op.

Camm wenne yn Thames Ditton yn Surrey. Yn 1915 boaske er oan Hilda Starnes; sy krigen in dochter yn 1922.

Camm stoar ûnder it golfspyljen yn de âldens fan 72 jier en kaam te hôf yn Long Ditton (Surrey).

Ferneamde ûnwerpen fan Camm (in kar) 

 Hawker Nimrod
 Hawker Fury
 Hawker Hurricane
 Hawker Typhoon
 Hawker Tempest
 Hawker Sea Fury
 Hawker Hunter

Keppeling om utens 
 Betinkingstsjinst foar Sydney Camm yn 2008, op youtube

Ingelsk loftfeartpionier
Ingelsk yngenieur
Persoan berne yn 1893
Persoan stoarn yn 1966